बालूगंज में कांता को चुना एसएमसी अध्यक्ष
रावमाविद्यालय बालूगंज शिमला में प्रबंधन समिति की आम सभा की बैठक हुई। विद्यालय की प्रधानाचार्य विद्या नेगी ने अध्यक्षता की। बैठक में काफी संख्या में बच्चों के अभिभावक पहुंचे। इस मौके पर कांता देवी को सर्वसम्मति से अध्यक्षा मनोनीत किया। कार्यकारिणी सदस्यों में खतर सिंह,बल सिंह, सुनीता, सत्या, कलीम अहमद का चयन किया गया। मनोनीत सदस्यों को विद्यालय की प्रधानाचार्य ने पद एवं गोपनियता की शपथ दिलाई।
अभिभावकोंसे सहयोग की अपील: इसमौके पर स्कूल के शास्त्री डॉ. जगदीश शर्मा ने कहा कि बच्चों, अध्यापकों और अभिभावकों का आपस में अच्छा तालमेल होना चाहिए। तभी एक अच्छे समाज का निर्माण किया जा सकता है। कई बार देखने में आता है कि बच्चा घर से स्कूल निकल जाता है ऐसे में वह रास्ते में गलत संगत नशे की ओर भी भटक जाता है। इसके लिए अभिभावकों को नजर रखनी होगी। उन्होंने सभी अभिभावकों से अपने बच्चों से मैत्रीपूर्ण व्यवहार रखने के लिए कहा। इस अवसर पर विद्यालय के सभी शिक्षक एवं शिक्षिकाएं भी उपस्थित रही। वहीं, आशा नेगी ने सभी अभिभावकों का धन्यवाद किया।
बालुगंज पाठशाला में आम सभा की बैठक में भाग लेते बच्चों के अभिभावक।
bho_Deva hin_Deva hin_Deva hin_Deva